PRVA IZMJENA DOKUMENTACIJE

**Poziva za dodjelu bespovratnih financijskih sredstava**

**VRAĆANJE U ISPRAVNO RADNO STANJE INFRASTRUKTURE I POGONA U PODRUČJU PRIJEVOZA OŠTEĆENIH U POTRESU NA**

**PODRUČJU GRADA ZAGREBA, KRAPINSKO-ZAGORSKE ŽUPANIJE, ZAGREBAČKE ŽUPANIJE, SISAČKO-MOSLAVAČKE ŽUPANIJE, KARLOVAČKE ŽUPANIJE, VARAŽDINSKE ŽUPANIJE, MEĐIMURSKE ŽUPANIJE, BRODSKO-POSAVSKE ŽUPANIJE, BJELOVARSKO-BILOGORSKE ŽUPANIJE I KOPRIVNIČKO-KRIŽEVAČKE ŽUPANIJE**

**Referentna oznaka:**

**FSEU.MMPI.01**

**Otvoreni postupak u modalitetu trajnog poziva**

U Poziva za dodjelu bespovratnih financijskih sredstava „Vraćanje u ispravno radno stanje infrastrukture i pogona u području prijevoza oštećenih u potresu na području Grada Zagreba, Krapinsko-zagorske županije, Zagrebačke županije, Sisačko-moslavačke županije, Karlovačke županije, Varaždinske županije, Međimurske županije, Brodsko-posavske županije, Bjelovarsko-bilogorske županije i Koprivničko-križevačke županije“ koji se provodi kao otvoreni postupak dodjele bespovratnih sredstava u modalitetu trajnog poziva (u daljnjem tekstu: Poziv), referentni broj: FSEU.MMPI.01objavljenom 05. siječnja 2022. godine, mijenjaju se odredbe u dokumentaciji Poziva kako slijedi:

1. **U dokumentu Upute za prijavitelje, naslovna strana**

Novi tekst:

I izmjena

i

u modalitetu trajnog poziva

1. **U dokumentu Upute za prijavitelje, točka 1.1. Zakonodavni okvir**

Novi tekst:

1. Pravilnik o provedbi nabave roba, usluga i radova za postupke obnove (NN br. 126/2021)
2. Odluka o dodjeli beskamatnog zajma jedinicama lokalne i područne (regionalne) samouprave koje su pogođene posljedicama razornih potresa na području Grada Zagreba, Zagrebačke županije, Krapinsko-zagorske županije, Sisačko-moslavačke županije i Karlovačke županije za sanaciju šteta od potresa (NN br. 101/2021, 12/2022)
3. **U dokumentu Upute za prijavitelje, točka 1.5. Obveze koje se odnose na državne potpore / Vrste, iznos i intenzitet potpore**

Briše se slijedeći tekst:

Bespovratna financijska sredstva dodijeljena po ovom Pozivu za operaciju čišćenja područja pogođenih katastrofom ne smatraju se državnom potporom/potporom male vrijednosti (de minimis).

Stari tekst:

Bespovratna sredstva dodijeljena po ovom Pozivu ne smatraju se državnom potporom, ako su ispunjeni sljedeći uvjeti:

Novi tekst:

Bespovratna sredstva dodijeljena po ovom Pozivu ne smatraju se državnom potporom ako subjekt koji pruža/nudi proizvode i/ili usluge na tržištu ne obavlja gospodarsku djelatnost i ne smatra se poduzetnikom u smislu članka 107. stavka 1. UFEU, te ako su ispunjeni sljedeći uvjeti:

Dodaje se slijedeći tekst:

U slučaju da subjekt koji pruža/nudi proizvode i/ili usluge na tržištu obavlja gospodarsku djelatnost i smatra se poduzetnikom u smislu članka 107. stavka 1. UFEU dodijeljena sredstva se smatraju državnim potporama i potporama male vrijednosti te je za iste izrađen program državnih potpora od strane Ministarstva mora, prometa i infrastrukture, KLASA:910-01/22-03/3, URBROJ: 530-09-2-22-3 od 05. siječnja 2022. godine (Prilog 6);

Za izračun intenziteta potpore i prihvatljivih troškova sukladno Programu državnih potpora, svi iznosi koji se upotrebljavaju moraju biti iznosi prije odbitka poreza i drugih naknada. Prihvatljivi troškovi popraćeni su pisanim dokazima koji moraju biti konkretni i ažurirani.

Potpore koje će se isplaćivati s odgodom tj. u budućnosti, uključujući i potpore koje se isplaćuju u više obroka, diskontirat će se na njihovu vrijednost u trenutku dodjele, kao i prihvatljivi troškovi.

Pri diskontiranju primijenit će se diskontna kamatna stopa koja se primjenjuje u trenutku dodjele potpore.

Potpore i ostala plaćanja primljena radi sanacija šteta sukladno Programu državnih potpora, uključujući plaćanja na temelju polica osiguranja, ne mogu premašiti 100% prihvatljivih troškova.

1. **U dokumentu Upute za prijavitelje, točka 1.6. Dvostruko financiranje**

Briše se slijedeći tekst:

Dvostrukim financiranjem se ne smatraju vlastita javna sredstva Prijavitelja kojim su se podmirili već nastali troškovi niti trošak koji je financiran iz nacionalnih javnih izvora, a koji se prijavljuju za nadoknadu u sklopu projektnog prijedloga.

Dodaje se slijedeći tekst:

Dvostrukim financiranjem ne smatra se početno financiranje iz drugih javnih sredstava uz uvjet da se nakon odobrenja sredstava iz ovog poziva sredstva vrate početnim javnim sufinancijerima i o tome dostavi dokaz.

Jedinice lokalne i područne (regionalne) samouprave koje dobiju sredstva temeljem Odluke o dodjeli beskamatnog zajma jedinicama lokalne i područne (regionalne) samouprave koje su pogođene posljedicama razornih potresa na području Grada Zagreba, Zagrebačke županije, Krapinsko-zagorske županije, Sisačko-moslavačke županije i Karlovačke županije za sanaciju šteta od potresa (NN br. 101/2021, 12/2022) dužne su refundirati troškove koje su ostvarili iz Fonda solidarnosti Europske unije u roku od 30 radnih dana od dana refundacije te iste uplatiti u državni proračun Republike Hrvatske na ime povrata beskamatnog zajma.

1. **U dokumentu Upute za prijavitelje, točka 2.1. Prihvatljivost prijavitelja**

Stari tekst:

Javne ustanove osnovane od strane jedinice lokalne i područne (regionalne) samouprave sukladno Zakonu o ustanovama („Narodne novine“, 76/93, 29/97, 47/99, 35/08, 127/19)

Novi tekst:

Javne ustanove i ustanove osnovane od strane Republike Hrvatske i/ili jedinice lokalne i područne (regionalne) samouprave sukladno Zakonu o ustanovama („Narodne novine“, 76/93, 29/97, 47/99, 35/08, 127/19)

1. **U dokumentu Upute za prijavitelje, točka 2.6. Prihvatljivost operacije**

U točki 9., izbrisan je tekst: i/ili na aktivnost čišćenja

1. **U dokumentu Upute za prijavitelje, točka 2.7. Prihvatljive aktivnosti operacije**

Briše se slijedeći tekst:

**Grupa 4.: Čišćenje područja pogođenih katastrofom, uključujući prirodna područja, u**

**skladu s, kad je to primjereno, pristupima utemeljenima na ekosustavima**

Aktivnosti Grupe 4 obuhvaćaju aktivnosti čišćenja građevnog i drugog otpada nastalog djelovanjem potresa i nakon potresa na područjima zahvaćenim potresima nakon 28.12.2020. godine.

Aktivnosti ove grupe obuhvaćaju aktivnosti prikupljanja i odvoza građevnog i drugog otpada nastalog djelovanjem potresa i nakon potresa do odgovarajućih odlagališta otpada; zbrinjavanja

građevnog i drugog otpada nastalog djelovanjem potresa i nakon potresa na odgovarajućim odlagalištima otpada; recikliranje, ponovna uporaba i oporaba građevnog i drugog otpada nastalog djelovanjem potresa i nakon potresa; izvedba ostalih nužnih radova potrebnih za provedbu operacija čišćenja.

1. **U dokumentu Upute za prijavitelje, točka 2.10. Prihvatljivi troškovi**

Briše se slijedeći tekst:

**Grupa 4. Čišćenje područja pogođenih katastrofom, uključujući prirodna područja, u skladu s, kad je to primjereno, pristupima utemeljenima na ekosustavima**

* troškovi svih aktivnosti nužnih za provedbu operacije čišćenja područja pogođenih

katastrofom

* troškovi premještanja vozila koji ometaju provedbu operacije čišćenja
* troškovi prilagodbe i korištenja postojećih odlagališta otpada za zbrinjavanje otpada

nastalog djelovanjem potresa i nakon potresa

* troškovi zbrinjavanja opasnog otpada
* troškovi recikliranja, ponovne uporabe i oporabe građevnog i drugog otpada nastalog

djelovanjem potresa i nakon potresa

Stari tekst:

* troškovi uklanjanja oštećenih građevina i/ili dijelova građevina, opreme i postrojenja
* troškovi razgradnje nestabilnih dijelova građevine

Novi tekst:

* troškovi uklanjanja oštećenih građevina i/ili dijelova građevina, prometnica, opreme i postrojenja u službi prometa
* troškovi razgradnje nestabilnih dijelova građevine ili prometnica

Dodaje se slijedeći tekst:

* nužni troškovi čišćenja potrebni za provođenje aktivnosti

1. **U dokumentu Upute za prijavitelje, točka 3.1. Projektni prijedlog**

Stari tekst:

Na zatvorenoj omotnici/paketu mora biti jasno navedena referenta oznaka poziva FSEU.MMPI.01, te rečenica Za poziv: „VRAĆANJE U ISPRAVNO RADNO STANJE INFRASTRUKTURE I POGONA U PODRUČJU PRIJEVOZA OŠTEĆENIH U POTRESU NA PODRUČJU GRADA ZAGREBA, KRAPINSKO-ZAGORSKE ŽUPANIJE, ZAGREBAČKE ŽUPANIJE, SISAČKO-MOSLAVAČKE ŽUPANIJE, KARLOVAČKE ŽUPANIJE, VARAŽDINSKE ŽUPANIJE, MEĐIMURSKE ŽUPANIJE, BRODSKO-POSAVSKE ŽUPANIJE, BJELOVARSKO-BILOGORSKE ŽUPANIJE I KOPRIVNIČKO-KRIŽEVAČKE ŽUPANIJE. s naznakom „Ne otvarati prije sastanka za otvaranje prijava“, puni naziv i adresa primatelja i prijavitelja.

Novi tekst:

Na zatvorenoj omotnici/paketu mora biti jasno navedena referenta oznaka poziva FSEU.MMPI.01, te rečenica Za poziv: „VRAĆANJE U ISPRAVNO RADNO STANJE INFRASTRUKTURE I POGONA U PODRUČJU PRIJEVOZA OŠTEĆENIH U POTRESU NA PODRUČJU GRADA ZAGREBA, KRAPINSKO-ZAGORSKE ŽUPANIJE, ZAGREBAČKE ŽUPANIJE, SISAČKO-MOSLAVAČKE ŽUPANIJE, KARLOVAČKE ŽUPANIJE, VARAŽDINSKE ŽUPANIJE, MEĐIMURSKE ŽUPANIJE, BRODSKO-POSAVSKE ŽUPANIJE, BJELOVARSKO-BILOGORSKE ŽUPANIJE I KOPRIVNIČKO-KRIŽEVAČKE ŽUPANIJE. s naznakom „Ne otvarati prije službenog početka obrade projektne prijave“, puni naziv i adresa primatelja i prijavitelja.

Briše se slijedeća tablica:

|  |  |  |
| --- | --- | --- |
| Dokument | Obvezno (da ili ne) | Referenca |
| Prijavni obrazac | DA | Obrazac 1  Dostavlja se papirnato i digitalno |
| Izjava prijavitelja | DA | Obrazac 2  Dostavlja se papirnato i digitalno |
| Izjava o imenovanju voditelja operacije | DA | Obrazac 3  Dostavlja se papirnato i digitalno |
| Izjava prijavitelja o mogućnosti povrata poreza na dodanu vrijednost | DA | Obrazac 4  Dostavlja se papirnato i digitalno |
| Izjava stručnjaka | DA | Obrazac 5  Dostavlja se papirnato i digitalno |
| Dokaz da je građevina oštećena u potresu - dokaz o preliminarnoj procjeni štete ili nalaz ovlaštenog statičara | DA | Sukladno točki 2.6. Prihvatljivost operacije ovih Uputa  Dostavlja se samo digitalno |
| Dokaz vlasništva ili prava na korištenje | Ako je primjenjivo | Sukladno točki 2.6. Prihvatljivost operacije ovih Uputa  Dostavlja se samo digitalno |
| Projektno-tehnička dokumentacija | Ako je primjenjivo  Ukoliko nije izrađena, dostavlja se naknadno, a prije početka izvedbe radova | Sukladno točki 2.6 Prihvatljivost operacije ovih Uputa  Dostavlja se samo digitalno |
| Detaljno razrađen troškovnik za svaku aktivnost operacije | DA | Dostavlja se samo digitalno |
| Punomoć za zastupanje | Ako je primjenjivo | Ukoliko prijavitelja u postupku podnošenja projektnog prijedloga ne zastupa osoba po zakonu ovlaštena za zastupanje već opunomoćena osoba  Dostavlja se samo digitalno |

Izbrisana tablica se zamjenjuje tablicom:

|  |  |  |
| --- | --- | --- |
| Dokument | Obvezno (da ili ne) | Referenca |
| Prijavni obrazac | DA | Obrazac 1  Dostavlja se papirnato i digitalno |
| Izjava prijavitelja | DA | Obrazac 2  Dostavlja se papirnato i digitalno |
| Izjava o imenovanju voditelja operacije | DA | Obrazac 3  Dostavlja se papirnato i digitalno |
| Izjava prijavitelja o mogućnosti povrata poreza na dodanu vrijednost | DA | Obrazac 4  Dostavlja se papirnato i digitalno |
| Izjava stručnjaka | DA | Obrazac 5  Dostavlja se papirnato i digitalno |
| Dokaz da je građevina oštećena u potresu - dokaz o preliminarnoj procjeni štete ili nalaz ovlaštenog statičara | DA | Sukladno točki 2.6. Prihvatljivost operacije ovih Uputa  Dostavlja se samo digitalno |
| Dokaz vlasništva ili prava na korištenje | Ako je primjenjivo | Sukladno točki 2.6. Prihvatljivost operacije ovih Uputa  Dostavlja se samo digitalno |
| Projektno-tehnička dokumentacija | Ako je primjenjivo | Sukladno točki 2.6 Prihvatljivost operacije ovih Uputa  Ukoliko nije izrađena, dostavlja se naknadno, a prije početka izvedbe radova  Dostavlja se samo digitalno |
| Troškovnik građevinskih radova | Ako je primjenjivo | Detaljno razrađen troškovnik dostavlja se u slučaju kada prijavitelj traži sufinanciranje izvedbe radova i ako je priprema projektno-tehničke dokumentacije već završena.  Dostavlja se samo digitalno |
| Proračun operacije | DA | Proračun troškova po projektnim aktivnostima potrebnih za realizaciju operacije.  Dostavlja se samo digitalno |
| Punomoć za zastupanje | Ako je primjenjivo | Ukoliko prijavitelja u postupku podnošenja projektnog prijedloga ne zastupa osoba po zakonu ovlaštena za zastupanje već opunomoćena osoba  Dostavlja se samo digitalno |

1. **U dokumentu Upute za prijavitelje, točka 3.2. Rok za predaju projektnog prijedloga**

Dodaje se slijedeći tekst:

Projektni prijedlozi se u otvorenom postupku obrađuju i ocjenjuju prema vremenskom redoslijedu zaprimanja.

Dodaje se slijedeći tekst:

Poziv se obustavlja najkasnije u trenutku kada iznos traženih bespovratnih financijskih sredstava zaprimljenih projektnih prijedloga, u odnosu na raspoloživu alokaciju bespovratnih financijskih sredstava, dosegne 200% ukupno raspoloživog iznosa bespovratnih financijskih sredstava Poziva.

Stari tekst:

Pri izradi i objavi Izmjena i/ili dopuna, prijaviteljima se osigurava dovoljno vremena za izmjenu i/ili dopunu projektnih prijedloga, a u slučaju da su projektni prijedlozi već dostavljeni, osigurava rok za njihove izmjene i/ili dopune ili dostavu dodatnih informacija.

Projektni prijedlozi koji se predaju nakon proteka roka za predaju neće se razmatrati, odnosno neće biti uvršteni u postupak dodjele.

Novi tekst:

Pri izradi i objavi Izmjena i/ili dopuna, prijaviteljima se osigurava dovoljno vremena za izmjenu i/ili dopunu projektnih prijedloga.

U slučaju da su projektni prijedlozi već dostavljeni, TOPFD osigurava rok za njihove izmjene i/ili dopune ili dostavu dodatnih informacija i to na način da se prilikom evaluacije već dostavljenih projektnih prijedloga od prijavitelja traži dostava dodatnih dokaza ili pojašnjenja kako bi projektni prijedlog bio u skladu s objavljenim izmjenama i /ili dopunama Poziva (ako je primjenjivo).

Projektni prijedlozi koji se predaju nakon proteka roka za predaju neće se razmatrati, odnosno neće biti uvršteni u postupak dodjele.

1. **U dokumentu Upute za prijavitelje, točka 4.2. Provođenje postupka dodjele**

*Faza 3.- Provjera prihvatljivosti prijavitelja, operacije, troškova i aktivnosti*

Stari tekst:

Projektni prijedlog koji ne udovoljava uvjetima Poziva isključuje se iz postupka dodjele.

Novi tekst:

Projektni prijedlog koji ne udovoljava uvjetima Poziva isključuje se iz postupka dodjele o čemu MMPI obavještava Prijavitelja u roku od 5 radnih dana.

*Faza 4.- Sklapanje ugovora*

Dodaje se slijedeći tekst:

MMPI vodi registar ugovora i isti objavljuje na svojim mrežnim stranicama. MMPI ažurira registar ugovora u roku od 5 radnih dana od sklapanja pojedinog ugovora.

Stari tekst:

Prijavitelj je obvezan ugovor sklopiti u roku 5 radnih dana od dana primitka poziva na sklapanje ugovora, u suprotnom smatra se da je od sklapanja ugovora odustao.

Novi tekst:

Prijavitelj je obvezan u roku 5 dana od dana primitka poziva na sklapanje Ugovora dostaviti pojašnjenja, prilagodbe ili manje korekcije koje se mogu unijeti u opis operacije u onoj mjeri u kojoj neće biti u suprotnosti s načelom jednakog postupanja prema svim prijaviteljima, te izjavu prijavitelja o nepromijenjenim okolnostima, a u suprotnom, može se smatrati da je odustao od sklapanja Ugovora. MMPI sklapa Ugovor s Prijaviteljem u roku od najviše 45 dana od završetka faze 3 postupka dodjele bespovratnih financijskih sredstava.

1. **U dokumentu Upute za prijavitelje, točka 5.5. Prigovori na odluku o nepravilnostima i odluku o povratu**

Dodaje se slijedeći tekst:

- Postupanju MMPI-a u postupku provedbe operacija.

1. **U dokumentu Upute za prijavitelje, točka 7. Obrasci i prilozi**

Dodaje se prilog 6. Program državnih potpora

U tablici priloga pod stavkom Nacionalno koordinacijskog tijelo (NKT) dodaje se slijedeći tekst:

i Odluke o načinu raspodjele bespovratnih financijskih sredstava iz Fonda solidarnosti Europske unije za financiranje sanacije šteta od potresa na području Grada Zagreba, Krapinsko-zagorske županije, Zagrebačke županije, Sisačko-moslavačke županije, Karlovačke županije, Varaždinske županije, Međimurske županije, Brodsko-posavske županije i Bjelovarsko-bilogorske županije, imenovanju i određivanju zaduženja nacionalnog koordinacijskog tijela, tijela odgovornih za provedbu financijskog doprinosa i neovisnog revizorskog tijela (Narodne novine, br. 127/21 i 143/21)

1. **U dokumentu Sažetak poziva, naslovna stranica**

Novi tekst:

I izmjena

i

Otvoreni postupak u modalitetu trajnog poziva

1. **U dokumentu Sažetak poziva, točka 4. Prihvatljivi prijavitelji**

Stari tekst:

Javne ustanove osnovane od strane jedinice lokalne i područne (regionalne) samouprave sukladno Zakonu o ustanovama („Narodne novine“, 76/93, 29/97, 47/99, 35/08, 127/19)

Novi tekst:

Javne ustanove i ustanove osnovane od strane Republike Hrvatske i/ili jedinice lokalne i područne (regionalne) samouprave sukladno Zakonu o ustanovama („Narodne novine“, 76/93, 29/97, 47/99, 35/08, 127/19)

1. **U dokumentu Sažetak poziva, točka 5. Prihvatljive aktivnosti operacije**

Briše se slijedeći tekst:

**Grupa 4.: Čišćenje područja pogođenih katastrofom, uključujući prirodna područja, u**

**skladu s, kad je to primjereno, pristupima utemeljenima na ekosustavima**

Aktivnosti Grupe 4 obuhvaćaju aktivnosti čišćenja građevnog i drugog otpada nastalog djelovanjem potresa i nakon potresa na područjima zahvaćenim potresima nakon 28.12.2020. godine.

Aktivnosti ove grupe obuhvaćaju aktivnosti prikupljanja i odvoza građevnog i drugog otpada nastalog djelovanjem potresa i nakon potresa do odgovarajućih odlagališta otpada; zbrinjavanja

građevnog i drugog otpada nastalog djelovanjem potresa i nakon potresa na odgovarajućim odlagalištima otpada; recikliranje, ponovna uporaba i oporaba građevnog i drugog otpada nastalog djelovanjem potresa i nakon potresa; izvedba ostalih nužnih radova potrebnih za provedbu operacija čišćenja.

1. **U dokumentu Sažetak poziva, točka 6. Administrativni podaci**

Stari tekst:

Na zatvorenoj omotnici/paketu mora biti jasno navedena referenta oznaka poziva FSEU.MMPI.01, te rečenica Za poziv: „VRAĆANJE U ISPRAVNO RADNO STANJE INFRASTRUKTURE I POGONA U PODRUČJU PRIJEVOZA OŠTEĆENIH U POTRESU NA PODRUČJU GRADA ZAGREBA, KRAPINSKO-ZAGORSKE ŽUPANIJE, ZAGREBAČKE ŽUPANIJE, SISAČKO-MOSLAVAČKE ŽUPANIJE, KARLOVAČKE ŽUPANIJE, VARAŽDINSKE ŽUPANIJE, MEĐIMURSKE ŽUPANIJE, BRODSKO-POSAVSKE ŽUPANIJE, BJELOVARSKO-BILOGORSKE ŽUPANIJE I KOPRIVNIČKO-KRIŽEVAČKE ŽUPANIJE. s naznakom „Ne otvarati prije sastanka za otvaranje prijava“, puni naziv i adresa primatelja i prijavitelja.

Novi tekst:

Na zatvorenoj omotnici/paketu mora biti jasno navedena referenta oznaka poziva FSEU.MMPI.01, te rečenica Za poziv: „VRAĆANJE U ISPRAVNO RADNO STANJE INFRASTRUKTURE I POGONA U PODRUČJU PRIJEVOZA OŠTEĆENIH U POTRESU NA PODRUČJU GRADA ZAGREBA, KRAPINSKO-ZAGORSKE ŽUPANIJE, ZAGREBAČKE ŽUPANIJE, SISAČKO-MOSLAVAČKE ŽUPANIJE, KARLOVAČKE ŽUPANIJE, VARAŽDINSKE ŽUPANIJE, MEĐIMURSKE ŽUPANIJE, BRODSKO-POSAVSKE ŽUPANIJE, BJELOVARSKO-BILOGORSKE ŽUPANIJE I KOPRIVNIČKO-KRIŽEVAČKE ŽUPANIJE. s naznakom „Ne otvarati prije službenog početka obrade projektne prijave“, puni naziv i adresa primatelja i prijavitelja.

1. **U obrascima, Prijavni obrazac**

Prijavni obrazac je dorađen u skladu sa izmjenama navedenim u Uputama za prijavitelje

1. **U obrascima, Obrazac 2 - Izjava Prijavitelja**

Obrazac 2 – Izjava Prijavitelja je dorađen u skladu sa izmjenama navedenim u Uputama za prijavitelje

1. **U obrascima, Obrazac 5 – Izjava stručnjaka**

Obrazac 5 – Izjava stručnjaka je dorađen u skladu sa izmjenama navedenim u Uputama za prijavitelje

Dodatno:

Stari tekst:

* elaborat ocjene postojećeg stanja građevinske konstrukcije
* glavni projekt za rekonstrukciju zgrade oštećene u nepogodi

Novi tekst:

* elaborat ocjene postojećeg stanja

1. **U prilozima, Prilog 1 - Ugovor o dodjeli bespovratnih financijskih sredstava**

Briše se točka 8.1.

Dodaje se točka 8.4

1. **U prilozima, Prilog 2 – Opći uvjeti Ugovora**

Koristi se nova verzija temeljem Zajedničkih nacionalnih pravila verzija 1.2.

Izmjena se odnosi na članak 1, točka 1.6 koji sad glasi:

7. „Nacionalno koordinacijsko tijelo“ (NKT) – tijelo iz Odluke o načinu raspodjele bespovratnih financijskih sredstava iz Fonda solidarnosti Europske unije odobrenih za financiranje sanacije šteta od potresa na području Grada Zagreba, Krapinsko-zagorske županije i Zagrebačke županije, te o imenovanju i određivanju zaduženja nacionalnog koordinacijskog tijela, tijela odgovornih za provedbu financijskog doprinosa i neovisnog revizorskog tijela (Narodne novine, br. 125/20) i Odluke o načinu raspodjele bespovratnih financijskih sredstava iz Fonda solidarnosti Europske unije za financiranje sanacije šteta od potresa na području Grada Zagreba, Krapinsko-zagorske županije, Zagrebačke županije, Sisačko-moslavačke županije, Karlovačke županije, Varaždinske županije, Međimurske županije, Brodsko-posavske županije i Bjelovarsko-bilogorske županije, imenovanju i određivanju zaduženja nacionalnog koordinacijskog tijela, tijela odgovornih za provedbu financijskog doprinosa i neovisnog revizorskog tijela (Narodne novine, br. 127/21 i 143/21) (u daljnjem tekstu: Odluka VRH).

1. **U prilozima, Prilog 6 - Program državnih potpora**

Dodan je novi prilog u skladu sa izmjenama navedenim u Uputama za prijavitelje